**จุฬาลงกรณ์มหาวิทยาลัย**

**ประมวลรายวิชา (Course Syllabus)**

1. รหัสวิชา 2402625
2. ชื่อย่อภาษาอังกฤษ RES METH INT REL
3. ชื่อวิชา วิธีวิทยาการวิจัยทางความสัมพันธ์ระหว่างประเทศ/Research Methodology in

International Relations

1. หน่วยกิต 3 (3-0-9)
2. คณะ/ภาควิชา คณะรัฐศาสตร์/ภาควิชาความสัมพันธ์ระหว่างประเทศ
3. วิธีการวัดผล S/U
4. ประเภทรายวิชา Semester Course
5. ภาควิชาที่เปิดสอน ทวิภาค ภาคการศึกษาปลาย
6. ปีการศึกษาที่เปิดสอน 2562
7. การจัดการสอน รศ. ดร. ศุภมิตร ปิติพัฒน์

ดร. ภาณุภัทร จิตเที่ยง

ชั่วโมงให้คำปรึกษาแก่นิสิต: วันพุธ 13.00 น. – 15.00 น.

ห้องภาควิชาความสัมพันธ์ระหว่างประเทศ ชั้น 9

อีเมล์: jittiang.bh@gmail.com

1. เงื่อนไขรายวิชา เป็นรายวิชาที่คณะอนุญาตให้เรียน (Consent of Faculty)
2. หลักสูตรที่ใช้รายวิชานี้ 25480011108565: ความสัมพันธ์ระหว่างประเทศ (rev. 2015)
3. ระดับการศึกษา ปริญญามหาบัณฑิต ชั้นปีที่ 1
4. จำนวนชั่วโมงที่สอน/สัปดาห์ 3 ชั่วโมง

**คำอธิบายรายวิชา**

วิธีวิทยาการวิจัยทางความสัมพันธ์ระหว่างประเทศเป็นรายวิชาสัมมนากึ่งอบรมเกี่ยวกับวิธีวิทยาการวิจัยและการออกแบบงานวิจัยทางความสัมพันธ์ระหว่างประเทศในฐานะการวิจัยทางสังคมศาสตร์ นิสิตจะศึกษารากฐานการวิจัยและประเด็นต่างๆที่เกี่ยวข้อง อาทิ เป้าหมายการวิจัย วิธีการเก็บข้อมูล การตั้งคำถามวิจัย การเชื่อมโยงแนวคิดทางทฤษฎีกับการวิจัย การทบทวนวรรณกรรม จริยธรรมการวิจัย รวมถึงการรายงานผลการวิจัย รายวิชานี้เชิญชวนให้นิสิตพินิจการวิจัยในฐานะกระบวนการ ซึ่งจะช่วยแยกแยะและแจกแจงกระบวนการวิจัยที่อาจจะซับซ้อนและยุ่งยากให้ง่ายขึ้น นิสิตจะเปลี่ยนผ่านตนเองจากการเป็นผู้รับความรู้สู่การเป็นผู้ผลิตองค์ความรู้ ทั้งนี้ นิสิตจะมีโอกาสได้อ่านและวิเคราะห์งานวิจัยทางความสัมพันธ์ระหว่างประเทศและสังคมศาสตร์ร่วมกับเพื่อนร่วมชั้นเรียนที่มีความสนใจแตกต่างกัน

**วัตถุประสงค์รายวิชา**

1. นิสิตสามารถอธิบายเป้าหมายและเหตุผลของการวิจัย
2. นิสิตเข้าใจและสามารถตั้งคำถามวิจัยและทบทวนวรรณกรรมที่เกี่ยวข้องกับงานวิจัยของตนเอง
3. นิสิตเข้าใจระเบียบวิธีวิจัยในภาพรวม และสามารถแยกแยะจุดแข็งและจุดอ่อนของแต่ละระเบียบวิธีได้
4. นิสิตแยกแยะเกี่ยวกับประเด็นทางจริยธรรมในการวิจัยทางสังคมศาสตร์
5. นิสิตสามารถพัฒนาและนำเสนอโครงร่างสารนิพนธ์

**การวัดผล**

อาจารย์คาดหวังให้นิสิตทำงานที่ได้รับมอบหมายในชั้นเรียนด้วยตนเอง หากนิสิตเผชิญปัญหาอย่างใดอย่างหนึ่งในรายวิชา อาจารย์ขอให้นิสิตนัดหมายและเข้าพบอาจารย์โดยเร่งด่วนที่สุดเพื่อแก้ปัญหาเกี่ยวกับการเรียนการสอนร่วมกัน อาจารย์ยินดีให้ความช่วยเหลือนิสิตอย่างเต็มที่ การวัดผลในท้ายที่สุดวางอยู่บนพื้นฐานของความพยายามในการเรียนและชิ้นงานที่นิสิตผลิต

1. ประเด็นที่สนใจศึกษา/หัวข้อการวิจัย (5%)
	1. ให้นิสิตส่งความเรียงอธิบายประเด็นที่สนใจศึกษาและเป้าหมายของการทำวิจัย
2. คำถามวิจัย (10%)
	1. ให้นิสิตส่งคำถามการวิจัยซึ่งเกี่ยวข้องกับประเด็นที่สนใจศึกษา และคำถามเชิงลึกอื่นๆที่แยกย่อยจากคำถามหลัก
3. ทบทวนวรรณกรรม (15%)
	1. ให้นิสิตทบทวนวรรณกรรมที่เกี่ยวข้องกับคำถามที่นิสิตสนใจศึกษา
4. วิธีการวิจัย (15%)
	1. ให้นิสิตอธิบายวิธีการวิจัยรวมถึงพิจารณาขอบเขตการศึกษาและกรณีศึกษา
5. เค้าโครงงานวิจัย (35%)
	1. ให้นิสิตส่งกรอบทฤษฎีที่เกี่ยวข้องซึ่งนิสิตคาดว่าสามารถจะช่วยให้นิสิตเข้าใจประเด็นที่นิสิตศึกษา
6. การมีส่วนร่วมในชั้นเรียนและการติดตามประเด็นต่างๆในการเมืองโลก (10%)
7. การวิจารณ์บทความทางวิชาการ (10%)

**ความคาดหวังและกติกาการเรียนการสอน**

๑) *เอกสารประกอบการเรียนและการมีส่วนร่วมในชั้นเรียน*: กรุณาอ่านเอกสารประกอบการเรียนและเตรียมคำถามหรือข้อสงสัยก่อนเข้าชั้นเรียน ในระหว่างสัมมนาอาจารย์จะอ้างถึงเนื้อหาในเอกสารประกอบการเรียนอยู่เสมอ ด้วยเหตุนี้การเตรียมตัวให้พร้อมก่อนเข้าชั้นเรียนจะช่วยให้นิสิตติดตามเนื้อหาและเข้าใจเนื้อหามากยิ่งขึ้น ทั้งนี้นิสิตอาจจะไม่เห็นด้วยกับเนื้อหาบางประการในเอกสารประกอบการเรียน อาจารย์ขอให้นิสิตเปิดใจกับการอ่านเอกสารและพยายามทำความเข้าใจโดยใช้จินตนาการทางสังคม (sociological imagination) และสร้างข้อถกเถียงต่อประเด็นที่ไม่เห็นด้วย นอกจากนี้ หากนิสิตมีข้อสงสัยหรือคำถามต่อประเด็นที่อาจารย์สอน นิสิตสามารถตั้งคำถามและโต้แย้งกับอาจารย์ได้เช่นกัน

การเรียนการสอนในรายวิชานี้จะเน้นหนักไปที่การมีส่วนร่วมของนิสิตผ่านการถกเถียงและสนทนา นิสิตพึงตื่นตัวตลอดคาบการเรียน นิสิตสามารถใช้อุปกรณ์อิเล็กทรอนิกส์ในชั้นเรียนได้สำหรับการจดบันทึกหรือการอ้างอิงถึงเอกสารประกอบการสอน อย่างไรก็ดี กรุณาปิดเสียงโทรศัพท์มือถือ และงดกิจกรรมต่างๆที่รบกวนการเรียนการสอน เช่น การใช้เฟซบุ๊ก หรือ อินเทอร์เน็ต เป็นต้น **การมีส่วนร่วมในชั้นเรียนคิดเป็น 5% ของคะแนนทั้งหมดในชั้นเรียน**

๒) *การติดต่อทางอีเมล์* ขอให้นิสิตเขียนรายชื่อวิชาใน “Subject” ทุกครั้งเช่น (วิธีวิทยาการวิจัยทางความสัมพันธ์ระหว่างประเทศ หรือ Research Methodology in International Relations อาจารย์จะติดต่อนิสิตกลับไปภายใน ๒๔ ชั่วโมง หรือโดยเร็วที่สุดเท่าที่จะเป็นไปได้ อาจารย์จะไม่ตอบอีเมล์ในช่วงสุดสัปดาห์ เว้นแต่นิสิตจะมีเหตุฉุกเฉิน

๓) *ชั่วโมงให้คำปรึกษาแก่นิสิต* หากนิสิตต้องการพบกับอาจารย์ ขอให้มาในชั่วโมงให้คำปรึกษาแก่นิสิต อาจารย์หวังว่าจะได้มีโอกาสรู้จักนิสิตมากขึ้นอาจารย์ยินดีที่จะพูดคุยเกี่ยวกับประเด็นที่นิสิตสนใจศึกษาและงานวิจัย รวมไปถึงความท้าทายในการเรียนต่างๆ หากนิสิตไม่สามารถมาพบอาจารย์ในชั่วโมงให้คำปรึกษาแก่นิสิต ขอให้นิสิตนัดหมายกับอาจารย์ทางอีเมล์

๔) *การส่งงานช้า* อาจารย์ไม่รับงานที่ส่งล่าช้าและขอให้นิสิตลงเวลาทุกครั้งที่นิสิตส่งงาน อย่างไรก็ดี อาจารย์เข้าใจว่าในบางกรณีนิสิตอาจจะมีเหตุฉุกเฉินที่ไม่สามารถส่งงานได้ แต่พึงปฏิบัติตามเงื่อนไขต่อไปนี้

 ๔.๑ หากนิสิตคิดว่าตนเองไม่สามารถส่งงานได้ตามที่กำหนด เช่น การเจ็บป่วย นิสิตพึงติดต่ออาจารย์อย่างน้อย 48 ชั่วโมงล่วงหน้าและอาจารย์จะพิจารณากำหนดส่งงานใหม่ให้นิสิตตามที่เหมาะสม

 ๔.๒ นอกเหนือจากที่นิสิตติดต่ออาจารย์ ขอให้นิสิตส่งงานเฉพาะในส่วนที่นิสิตทำลุล่วงไปแล้วก่อนเกิดเหตุการณ์ฉุกเฉินเหล่านั้น

๕) *ความซื่อสัตย์ทางวิชาการ* ความซื่อสัตย์ทางวิชาการเป็นประเด็นที่สำคัญอย่างยิ่ง และการคัดลอกความหรือข้อความจากงานวิจัยหรือการศึกษาของผู้อื่นโดยไม่มีการอ้างอิงถือเป็นการกระทำผิดทางวิชาการที่ร้ายแรง หากอาจารย์พบการกระทำดังกล่าวอาจารย์จะดำเนินการกับความผิดของนิสิตอย่างถึงที่สุดซึ่งอาจจะหมายถึงการให้ตกในรายการวัดผลดังกล่าว การให้ตกในรายวิชา การพักการศึกษา หรือการไล่ออก

**รายชื่อหนังสือประกอบ**

*หนังสือบังคับ*

Dixon, Jeffrey C., Royce A. Singleton, Jr., and Bruce C. Straits. 2016. *The Process of Social Research*. Oxford:

Oxford University Press.

King, Gary, Robert O. Keohane, and Sidney Verba. 1994. *Designing Social Inquiry: Scientific Inference in*

*Qualitative Research*. Princeton: Princeton University Press

*บทความสำหรับการวิจารณ์บทความ*

ครั้งที่ 1: ฐิติเทพ สิทธิยศ. 2562. “วิวัฒนาการของความร่วมมือในเกม Prisoner’s Dilemma,” *วารสารสังคมศาสตร์* 49(2): 131-148.

ครั้งที่ 2: กัลยา เจริญยิ่ง. 2561. “บทบาทของสหรัฐอเมริกาในฐานะจักรวรรดิที่ไตร่ตรองในภูมิภาคเอเชียตะวันออกเฉียงใต้: ความ

ต่อเนื่องและเปลี่ยนแปลงในช่วงรัฐบาล โอบามา ค.ศ. 2009-2016,” *วารสารสังคมศาสตร์* 48(2): 111-136.

ครั้งที่ 3: อภิรัฐ คำวัง. 2561. “ที่พรมแดนระหว่างอนุภูมิภาคเอเชียใต้และอาเซียน: มองอินเดียเชื่อมต่อเมียนมาร์ เพื่อ ‘มุ่งหน้าไปด้วยกัน,’” *วารสารสังคมศาสตร์* 48(1): 33-58.

ครั้งที่ 4: Korkut, Umut. 2018. “The Discursive Governance of Foreign-Migration Management: The Turkish Shift

from Reticence to Activism in Asia,” *Journal of Refugee Studies* 32(4): 664-682.

**แผนการสอนรายสัปดาห์**

|  |  |  |
| --- | --- | --- |
| **สัปดาห์ที่** | **เนื้อหาที่สอน** | **การมอบหมายงาน** |
| 16 ม.ค. 63 | แนะนำรายวิชา การวิจัย ความสำคัญของการทำวิจัย และองค์ประกอบพื้นฐานของการวิจัยทางสังคมศาสตร์ผู้สอน: ภาณุภัทร | -นำเสนอประเด็นการเมืองโลกที่สนใจ |
| 222 ม.ค. 63 | การเลือกหัวข้อ (Topic) สำหรับการศึกษาวิจัย และความเชื่อมโยงระหว่างทฤษฎีและประเด็นที่สนใจศึกษาวิจัยผู้สอน: ภาณุภัทร | -นำเสนอประเด็นการเมืองโลกที่สนใจ-**ส่ง**บทวิจารณ์บทความวิจัย#1 (ไม่นำมาวัดผล) |
| 329 ม.ค. 63 | การตั้งคำถามวิจัย (Research Question)ผู้สอน: ภาณุภัทร | -นำเสนอประเด็นการเมืองโลกที่สนใจ-**ส่ง**ประเด็นที่สนใจศึกษา/หัวข้อการวิจัย |
| 45 ก.พ. 63 | การทบทวนวรรณกรรม (Literature Review )ผู้สอน: ภาณุภัทร | -นำเสนอประเด็นการเมืองโลกที่สนใจ-**ส่ง**คำถามวิจัย |
| 512 ก.พ. 63 | การออกแบบการศึกษาเพื่อตอบคำถามวิจัยเชิงคุณภาพและปริมาณ และจริยธรรมการวิจัยผู้สอน: ภาณุภัทร | -นำเสนอประเด็นการเมืองโลกที่สนใจ-**ส่ง**บทวิจารณ์บทความวิจัย#2  |
| 619 ก.พ. 63 | การออกแบบการวัดตัวแปร (Measurement)ผู้สอน: ภาณุภัทร | -นำเสนอประเด็นการเมืองโลกที่สนใจ-**ส่ง**การทบทวนวรรณกรรม |
| 726 ก.พ. 63 | การเลือกกลุ่มตัวอย่าง (Sampling)ผู้สอน: ภาณุภัทร | -นำเสนอประเด็นการเมืองโลกที่สนใจ |
| 84 มี.ค. 63 | วิธีวิทยาการวิจัย#1 การวิจัยการสัมภาษณ์เชิงลึก (In-depth Interview)ผู้สอน: ภาณุภัทร | -นำเสนอประเด็นการเมืองโลกที่สนใจ |
| 911 มี.ค. 63 | วิธีวิทยาการวิจัย#2 การวิจัยเอกสาร (Document Research)ผู้สอน: TBC | -**ส่ง**บทวิจารณ์บทความวิจัย#3 |
| 1018 มี.ค. 63 | วิธีวิทยาการวิจัย#3 การวิจัยแบบผสมผสาน (Mixed Methods Research)ผู้สอน: ภาณุภัทร | -นำเสนอประเด็นการเมืองโลกที่สนใจ |
| 1125 มี.ค. 63 | การวิเคราะห์ข้อมูลเชิงปริมาณและเชิงคุณภาพผู้สอน: ภาณุภัทร | -นำเสนอประเด็นการเมืองโลกที่สนใจ-**นำเสนอ**วิธีการวิจัยที่จะเลือกใช้ |
| 121 เม.ย. 63 | การอ้างอิง (Reference)ผู้สอน: ภาณุภัทร | -นำเสนอประเด็นการเมืองโลกที่สนใจ |
| 138 เม.ย. 63 | การเขียนโครงร่างสารนิพนธ์ผู้สอน: ภาณุภัทร | -นำเสนอประเด็นการเมืองโลกที่สนใจ-**ส่ง**บทวิจารณ์บทความวิจัย#4 |
| 1422 เม.ย. 63 | การนำเสนอและวิจารณ์โครงร่างสารนิพนธ์ผู้สอน: ภาณุภัทร | **ส่ง**โครงร่างสารนิพนธ์ ร่างที่ 1 (หลังนำเสนอ) |
| 1529 เม.ย. 63 |
| 7 พ.ค. 63 |  | **ส่ง**โครงร่างสารนิพนธ์ ฉบับสมบูรณ์ |